CELEX: 62012CA0385
Language: fi
Date: 2014-02-05 00:00:00
Title: Asia C-385/12: Unionin tuomioistuimen tuomio (suuri jaosto) 5.2.2014 (Székesfehérvári Törvényszékin (Unkari) esittämä ennakkoratkaisupyyntö) — Hervis Sport- és Divatkereskedelmi Kft v. Nemzeti Adó- és Vámhivatal Közép-dunántúli Regionális Adó Főigazgatósága (Ennakkoratkaisupyyntö — Välittömät verot — Sijoittautumisvapaus — Kansallinen verolainsäädäntö, jolla otetaan käyttöön vähittäiskaupan liikevaihdosta kannettava poikkeusvero — Suuret kauppaketjut — Syrjivän vaikutuksen olemassaolo — Välillinen syrjintä)

29.3.2014   
            
            
               FI
            
            
               Euroopan unionin virallinen lehti
            
            
               C 93/10
            
         Unionin tuomioistuimen tuomio (suuri jaosto) 5.2.2014 (Székesfehérvári Törvényszékin (Unkari) esittämä ennakkoratkaisupyyntö) — Hervis Sport- és Divatkereskedelmi Kft v. Nemzeti Adó- és Vámhivatal Közép-dunántúli Regionális Adó Főigazgatósága
   (Asia C-385/12) (1)
   
   (Ennakkoratkaisupyyntö - Välittömät verot - Sijoittautumisvapaus - Kansallinen verolainsäädäntö, jolla otetaan käyttöön vähittäiskaupan liikevaihdosta kannettava poikkeusvero - Suuret kauppaketjut - Syrjivän vaikutuksen olemassaolo - Välillinen syrjintä)
   2014/C 93/15
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Székesfehérvári Törvényszék
   
      Pääasian asianosaiset
   
   
      Kantaja: Hervis Sport- és Divatkereskedelmi Kft
   
      Vastaaja: Nemzeti Adó- és Vámhivatal Közép-dunántúli Regionális Adó Főigazgatósága
   
      Oikeudenkäynnin kohde
   
   Ennakkoratkaisupyyntö — Székesfehérvári Törvényszék — SEUT 18, 26, 49, 54, 55, 56 63, 65 ja 110 artiklan tulkinta — Kansallinen lainsäädäntö, jolla on otettu käyttöön erillinen vähittäiskauppaliikkeitä koskeva vero — Toteutuneen nettoliikevaihdon perusteella laskettu progressiivinen vero — Veron määräytymisperusteen yläraja, joka johtaa siihen, että ulkomaalaisten omistamia päivittäistavaraliikkeitä verotetaan ankarammin kuin valtion kansalaisten omistamia päivittäistavaraliikkeitä
   
      Tuomiolauselma
   
   SEUT 49 ja SEUT 54 artiklaa on tulkittava siten, että ne ovat esteenä pääasiassa kyseessä olevan kaltaiselle vähittäiskaupan liikevaihdosta kannettavaa veroa koskevalle jäsenvaltion lainsäädännölle, jossa velvoitetaan verovelvolliset, jotka ovat konsernin sisällä keskenään sidossuhteessa kyseisessä lainsäädännössä tarkoitetulla tavalla, yhdistämään liikevaihtonsa erittäin progressiivisen verokannan soveltamiseksi ja sitten jakamaan näin saatu veron määrä välillään todellisten liikevaihtojensa suhteessa, jos — minkä tarkastaminen kuuluu ennakkoratkaisua pyytäneelle tuomioistuimelle — erityisveron ylimpään veroluokkaan kuuluvat verovelvolliset ovat suurimmaksi osaksi tällä tavalla sidoksissa yhtiöihin, joiden kotipaikka on muussa jäsenvaltiossa.
   
      (1)  EUVL C 366, 24.11.2012.